**I n d o k o l á s**

**Szombathely Megyei Jogú Város Közgyűlésének az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelete módosításához**

**1. §**

Az egészségügyi alapellátásról szóló 2015. évi CXXIII. törvény 6. § (1) bekezdése alapján a települési önkormányzat képviselő-testülete rendeletben megállapítja és kialakítja az egészségügyi alapellátások körzeteit.

Szombathely Megyei Jogú Város Közgyűlésének az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelete1. és 2. mellékletének módosítása az új utcák körzetbe való besorolása miatt szükséges. A 3. melléklet a gyermek fogorvosi körzetek utcák szerinti újraosztása, továbbá az új utcák körzetbe való besorolása miatt szükséges. Az 5. melléklet módosítása az új utcák körzetbe való besorolása miatt, továbbá a 18. és 19. védőnői körzet két utcájának földrajzi elhelyezkedéshez történő igazítása miatt szükséges. A 6. mellékletben szükséges feltüntetni az újonnan létrehozott iskolát. A 7. melléklet módosítása a részmunkaidős iskola-egészségügyi körzetek zökkenőmentes ellátása miatt szükséges.

Az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet 8. mellékletének elfogadásával az egészségügyi alapellátás keretébe tartozó iskola-egészségügyi ellátás részeként nevesített iskola-fogorvosi ellátási körzetek is meghatározásra kerülnek.

**2. §**

A Rendelet hatályba lépését tartalmazza.